Tolong jelaskan mengenai Ayumi Hamasaki dalam bahasa jawa

Ayumi Hamasaki (浜崎 あゆみ Hamasaki Ayumi ) iku penyanyi saka Jepang. Dhèwèké kang akrab diundang Ayu éntuk sesebutan ratu pop Jepang kanthi top hit Love-Destiny ing taun 1999. Kenya kang duwé Zodiac libra iku, duwé golongan getih A. Dhuwuré Ayu ya iku 156 cm lan boboté 40 kg. Dhèwèké ngefans karo Keiko (Globe), Rie Miyazawa, Seiko Matsuda. Ayu uga ngefans karo Nicolas Cage. Film kasenengané Ayu ya iku The Bodyguard, Betty Blue, lan Leaving Las Vegas. Ayumi Hamasaki seneng dhahar biskuit, cake, coklat, lan kimchee. Kang tau disinaoni Ayumi ya iku sinau Piano, kaligrafi Jepang, pètungan sempoa, ngroncé kembang Jepang, lan sistem studi Kumonshiki.

Dhebut albumé ing taun 1998 kanthi tembangé Poker Face payu didol nganti punjul 50 yuta kopi album, iku nembé payu didol ing Jepang, durung ing nagara liya. Ayumi wis ngrilis 8 album studio, 40 tembang, siji mini album, lan 4 album kompilasi kanthi bebarengan karo perusahaan rekaman Avex Trax. Tembang kang kaping 40, kanthi irah-irahan Blue Bird, uga bisa punjul target dodolané kang nganti 20 yuta kopi. Ing taun 2007, Ayu ngrilis album kompilasi A Best 2 ing rong vèrsi ya iku Black lan White. Album iki didol ing minggu pisanan lan payu nganti 945.000 kopi.

Prestasi kang Ayumi éntuk ya iku Grand Prix Japan Record Taishou lan Grammmy Award Jepang kaping telu maturut-turut. Ing taun 2004, dhèwèké nulak bebungah kanthi tembangé Inspire, amarga ana konflik ing Avex ya iku antarané Max Matsuura lan Tatsumi Yoda. Sawisé iku, Ayumi kerep nulak bebungah amarga arep awèh kasempatan kanggo penyanyi-penyanyi liyané kang isih nom.